Faryd Mondragón
Faryd Camilo Mondragón Alí (arapski: فريد موندراغون; Cali, 21. lipnja 1971.) je umirovljeni kolumbijski golman i reprezentativac libanonskog porijekla koji je svoju karijeru završio igrajući za Deportivo Cali u kolumbijskoj prvoj ligi.

Tokom karijere je promijenio velik broj klubova u Amerikama i Europi, a za reprezentaciju je debitirao 1993. godine. Za reprezentaciju je nastupio preko 50 puta te je, zajedno s Mariom Yepesom, ostao kao najstariji aktivni član zlatne generacije kolumbijskog nogometa iz 90-ih godina. Za Kolumbiju je nastupao na Olimpijskim igrama, četirima kontinentalnim prvenstvima te čak tri Svjetska prvenstva. Dana 24. lipnja 2014. godine, Mondragón je ušao kao zamjena u pobjedi Kolumbije protiv Japana i tako u dobi od 43 godine i 3 dana postao najstariji igrač s nastupom u završnici Svjetskog prvenstva. Nakon tog prvenstva se umirovio.

Njegov rekord srušen je četiri godine kasnije, na Svjetskom prvenstvu u Rusiji, kada je egipatski golman Essam El-Hadari postao najstariji igrač s nastupom u dobi od 45 godina i 161 dan.

Spoljašnje veze 
 

Kolumbijski fudbaleri
Fudbaleri ili nogometaši Real Zaragoze
Fudbaleri ili nogometaši Galatasaraya